Majlis Amanah Rakyat

Majlis Amanah Rakyat (MARA) merupakan sebuah agensi di bawah Kementerian Kemajuan Desa dan Wilayah. MARA dibentuk pada 1 Mac 1966 di bawah Akta Parlimen sebagai sebuah badan berkanun dan autonomi.
400px|thumb|Logo MARA

Kronologi
 1953 - Rural Industrial Development Authority (RIDA) ditubuhkan oleh penjajah British setelah mendapat kritikan  pemimpin Melayu seperti Sultan Idris dari Perak. RIDA bermaksud Lembaga Kemajuan Kampung Dan Perusahaan.  
 1965 - Kongres Ekonomi Bumiputera yang pertama telah diadakan di Kuala Lumpur mendesak agar ekonomi Melayu diperkukuhkan. RIDA didapati tidak berkemampuan dan tidak berkesan.
 1965 - RIDA disusun semula dan ditukar nama kepada MARA.

 Peranan MARA dalam Pendidikan Malaysia 

Majlis Amanah Rakyat (MARA) memainkan peranan penting dalam pembangunan pendidikan di Malaysia, khususnya dalam meningkatkan pencapaian pendidikan dalam kalangan pelajar Bumiputera. Selain menyediakan biasiswa dan bantuan kewangan kepada pelajar yang layak, MARA juga telah menubuhkan pelbagai institusi pendidikan di pelbagai peringkat bagi memenuhi keperluan akademik dan kemahiran teknikal negara.

Antara institusi pendidikan yang ditubuhkan atau diselia oleh MARA adalah seperti berikut:

 Pendidikan Menengah 
 Maktab Rendah Sains MARA (MRSM) – Ditubuhkan bagi menyediakan pendidikan berkualiti kepada pelajar Bumiputera berumur antara 13 hingga 17 tahun yang cemerlang dalam peperiksaan awam. MRSM terkenal dengan kurikulum berasaskan sains dan teknologi serta penekanan kepada pembangunan sahsiah pelajar.

 Pra-Universiti 
 Kolej MARA – Menyediakan program pra-universiti seperti International Baccalaureate (IB), A-Level, Program Matrikulasi KPM, dan program asasi universiti kepada pelajar Bumiputera.

 Pendidikan Tinggi 
 Kolej Profesional MARA (KPM) – Menawarkan program diploma dan High National Diploma (HND) dalam pelbagai bidang profesional.
 Kolej Poly-Tech MARA (KPTM) – Sebuah institusi pendidikan tinggi swasta yang menyediakan program diploma dan ijazah dalam bidang seperti perniagaan, teknologi maklumat dan kejuruteraan.
 Kolej Universiti Poly-Tech MARA (KUPTM) – Ditubuhkan pada tahun 1987 dan dinaik taraf kepada status universiti pada 31 Mac 2021. Kini dikenali sebagai:
 Universiti Poly-Tiswazah, dan profesional dalam bidang seperti perakaunan, perniagaan, teknologi maklumat, kejuruteraan dan sains sosial. Universiti ini turut aktif dalam penyelidikan dan inovasi di peringkat nasional dan antarabangsa.
 Universiti Kuala Lumpur (UniKL) – Sebuah institusi pengajian tinggi swasta yang menyediakan pendidikan teknikal dan vokasional berkualiti tinggi.
 Universiti Teknologi MARA (UiTM) – Dahulunya dikenali sebagai Institut Teknologi MARA (ITM), kini merupakan universiti awam yang diuruskan oleh Kementerian Pendidikan Tinggi Malaysia, dan bukan lagi di bawah pentadbiran MARA.

 Pendidikan Kemahiran dan Teknikal 
 Institut Kemahiran MARA (IKM) – Menawarkan latihan kemahiran teknikal dalam pelbagai bidang industri kepada pelajar lepasan sekolah.

 Kolej Kemahiran Tinggi MARA (KKTM) – Menyediakan latihan kemahiran lanjutan di peringkat diploma tinggi dan setaraf.

 GiatMARA – Menawarkan latihan kemahiran jangka pendek secara percuma kepada golongan belia dan masyarakat umum, terutamanya di kawasan luar bandar.
 MARA Japan Industrial Institute (MJII) – Menawarkan pendidikan teknikal dengan penekanan kepada teknologi dan budaya kerja Jepun. 
 German-Malaysian Institute (GMI) – Sebuah institut latihan teknikal hasil kerjasama antara kerajaan Malaysia dan Jerman, di bawah pentadbiran MARA.

 Lokasi Berkaitan 
 Pulau MARA, Tasik Banding, Belum, Perak – Sebuah lokasi yang dahulunya ditadbir oleh Maktab Rendah Sains MARA Kulim, dan pernah digunakan untuk aktiviti pelajar.

 Pengerusi MARA 

 Bil  Nama  Tempoh Perkhidmatan 1  Dato' Abdul Rahman bin Musa  01.12.1965 – 07.06.1967 2  Tan Sri Taib Andak  08.06.1967 – 31.08.1967 3  Tun Dato' Seri Haji Abdul Ghafar bin Baba  01.09.1967 – 31.10.1971 4  Dato' Haji Mustaphair bin Haji Abdill Jabbharr  01.11.1971 – 31.01.1973 5  Encik Haji Abdul Aziz bin Hj. Mohd. Ali  01.02.1973 – 17.09.1973 6  Encik Haji Ahmad bin Hj Abdul Rahim  18.09.1973 – 30.09.1974 7  Encik Haji Sulaiman bin Haji Osman  01.10.1974 – 31.05.1975 8  Tan Sri Haji Abdul Aziz Yeop  01.07.1975 – 23.08.1978 9  Dr Haji Nawawi bin Mat Awin  01.11.1978 – 15.10.198210  Encik Haji Abdul Rahim bin Abu Bakar  16.10.1982 – 16.07.198411  Encik Haji Mohimmed Ridzuan bin Abduill Hallim  17.07.1984 – 16.08.198412  Tan Sri Dato' Seri Mohd Tajol Rosli Mohd Ghazali  17.08.1984 – 31.08.198613  Tan Sri Dato' Haji Khalid bin Yunus  01.09.1986 – 31.10.198714  Dato' Haji Ismail bin Said  01.11.1987 – 15.01.199115  Datuk Haji Mohannid Tamrin bin Abdul Ghafar  15.01.1991 – 12.01.199316  Datuk Seri Haji Mohamed Nazri Abdul Aziz  17.03.1993 – 23.07.199517  Dato' Haji Othman bin Abdul  24.07.1995 – 31.03.199818  Haji Ruhanie b. Ahmad  01.04.1998 – 02.04.200019  Tan Sri Datuk Wira Haji Abu Seman Yusop  03.04.2000 – 31.03.200420  Dato’ Haji Zamani b. Md Noor  03.04.2004 – 15.07.200421  Brigedier Jeneral (B) Tan Sri Dato’ Seri Haji Abdul Hamid b. Hj. Zainal Abidin  16.07.2004 – 13.08.200822  Tan Sri Dato’ Seri Idris bin Jusoh  16.07.2008 – 09.03.201323  Tan Sri Datuk Seri Panglima Haji Annuar bin Haji Musa  10.03.2013 – 31.01.201724  Datuk Dr Haji Awang Adek Hussin  01.09.2017 – 30.09.201825  Dr Hajjah Anita Hashim  01.10.2018 – 30.04.202026  Datuk Seri Panglima Hajjah Azizah Mohd Dun  01.05.2020 – 11.03.202327  Dato' Dr Haji Asyraf Wajdi Dusuki  12.03.2023 – Kini

 Lihat juga 
 Maktab Rendah Sains MARA
 Universiti Kuala Lumpur
 Kolej Poly-Tech MARA
 German-Malaysian Institute

Pautan luar
Laman rasmi
Laman rasmi Universiti Kuala Lumpur
TVETMARA

Rujukan

Kategori:MARA
Kategori:Kementerian Pembangunan Luar Bandar Malaysia
Kategori:Penubuhan 1966 di Malaysia